പലചരക്ക് കട കത്തിനശിച്ചു കേച്ചേരി: ചിറനെല്ലൂര് സ്കൂളിനു സമീപം വാഴപ്പിള്ളി ബസാര് പലചരക്കു കട കത്തിനശിച്ചു. ഷോര്ട്സര്ക്യൂട്ടാണു തീപിടിത്തത്തിനു കാരണമെന്നു കരുതുന്നു. കടയ്ക്കുള്ളിലുണ്ടായിരുന്ന പലചരക്കു സാധനങ്ങളും ശീതളപാനീയങ്ങളും കത്തിനശിച്ചു. മൂന്നുലക്ഷം രൂപയുടെ നഷ്ടം കണക്കാക്കുന്നു. ഇന്നലെ പുലര്ച്ചെ ആറിന് നടക്കാന് പോകുന്നവരാണ് കടയുടെയുള്ളില് നിന്ന് പുകവരുന്നത് ആദ്യം കണ്ടത്. ഉടനെ സമീപത്തുള്ള കടയുടമ വാഴപ്പിള്ളി സെബിയെ വിവരമറിയിക്കുകയായിരുന്നു. ഉടമയും സമീപത്തുള്ളവരുമെത്തി കടയുടെ ഷട്ടര് തുറന്ന് വെള്ളമൊഴിച്ചാണ് തീ കെടുത്തിയത്. കട കത്തിയ വിവരമറിഞ്ഞ് കുന്നംകുളം പോലീസും ചൂണ്ടല് പഞ്ചായത്ത് അധികൃതരും സ്ഥലത്തെത്തിയിരുന്നു.